Pranešimas apie mokymus verslo naujokams ,,Narkotikų, tabako ir alkoholio kontrolės departamentas (toliau – NTAKD), siekdamas alkoholio prevencijos tikslų, sklandaus Alkoholio kontrolės įstatymo įgyvendinimo ir skatindamas sąmoningo bei atsakingo verslo vystymąsi, 2025 m. birželio 20 d. 10 val. organizuoja mokymus, skirtus verslo naujokams „Pradedu verslą alkoholio prekybos srityje. Ką turiu žinoti?“. Verslo naujokais laikomos naujai įsisteigusios įmonės. Naujoko statusas trunka 12 mėnesių nuo įregistravimo į registrą dienos arba nuo veiklos, susijusios su alkoholio produktų prekyba, reklama, kita su šiais produktais susijusia veikla pradžios. Mokymų metu NTAKD specialistai dalyviams pristatys verslo naujoko statusą, aptars reikalavimus veiklai, susijusiai su alkoholinių gėrimų prekyba, taip pat dalyviai bus supažindinami su pagrindiniais minėtą veiklą reglamentuojančiais įstatymais, lydimaisiais teisės aktais bei rekomendacijomis, kurios padės užtikrinti efektyvų Alkoholio kontrolės įstatymo reikalavimų laikymąsi. Mokymų pabaigoje dalyviai galės pateikti papildomus klausimus. Registracija į mokymus vykdoma iki 2025 m. birželio 17 d. Užsiregistruoti galite paspaudę šią nuorodą: <https://ntakd.lrv.lt/lt/mokymai1115/>. Maloniai kviečiame dalyvauti visus verslo naujokus, kurie ne ilgiau kaip 12 mėnesių vykdo arba planuoja vykdyti mažmeninę prekybą alkoholiniais gėrimais ar kitais alkoholio produktais. Kilus klausimams, galite susisiekti su Tabako ir alkoholio kontrolės skyriaus vyriausiuoju specialistu Denisu Vodilnikovu telefonu +370 660 37347 arba el. paštu denis.vodilnikov@ntakd.lt.”